Ernst Pöppel

**Ernst Pöppel**, tamén transcrito **Poeppel**, nado en Schwessin, hoxe Świeszyno, Pomerania Oriental, Polonia, o 29 de abril de 1940 é un psicólogo e neurocientífico alemán, profesor emérito de psicoloxía médica na Universidade de Múnic, coñecido polas súas investigacións sobre a neuropsicoloxía da visión e da percepción temporal. Tamén investigou o efecto das rimas e da métrica no cerebro. É pai de David Poeppel.

## Traxectoria 
### Década de 1960 
Estudou Psicoloxía e Bioloxía en Friburgo e Múnic antes de doutorarse en Innsbruck, Austria, en 1968. Realizou investigacións sobre a percepción temporal e os ritmos circadianos, entre 1964 e 1968, no Instituto Max Planck de Fisioloxía do Comportamento, e sobre a neurofisioloxía da visión en 1969-1970 no Instituto Max Planck de Psiquiatría de Múnic. 

### Década de 1970 
De 1971 a 1973 realizou investigacións no campo da neuropsicoloxía da visión no Departamento de Psicoloxía e Ciencias do Cerebro do MIT. Ao mesmo tempo, formou parte do Programa de Investigación en Neurociencia (NRP). Ao mesmo tempo, xunto con Richard Held e Douglas Frost, describiu un fenómeno de visión residual que se coñeceu como *visión cega*.

En 1976 converteuse en profesor de psicoloxía médica na Universidade de Múnic. En 1977 fundou o Instituto de Psicoloxía Médica, e pasou a ser o seu director, cargo que ocupou até 2008.

### HWS 
En 1997, xunto co neurocientífico Gerhard Neuweiler, fundou o Zentrum Humanwissenschaftliches (HWZ, *Centro de Ciencias Humanas*) na Universidade de Múnic, do que é director xeral desde entón. O HWZ é unha plataforma interdisciplinar e internacional dedicada á investigación e que ten como obxectivo salvar a brecha entre as diferentes facultades académicas e estimular a súa cooperación.

### Recoñecementos e membresías 
* 2008 Honoris Causa da Sociedade Europea de Radioloxía, Viena
* 2007 Medalla de Ouro do Peutinger Collegium, Baviera
* 2005 Bayerische Verfassungsmedaille in Silber
* 2004 Decano de Ciencias da Academia Europea de Ciencias e Artes
* 2002 Pr. Humboldt na Universidade de Ulm
* 1995 Exposición no "Deutsches Museum Bonn"
* 1993 Membro da “Deutsche Akademie der Naturforscher Leopoldina” (ML)
* 1991 e despois: Profesor invitado en Jena/Alemaña, Nijmwegen/Países Baixos, Madrid/España, Edimburgo/Escocia, RU e Helsinqui/Finlandia
* 1991 Oferta como presidente do Centro Nacional de Investigación KFA, Jülich/Alemaña
* 1988 Medalla J. E. Purkinje das Sociedades Médicas Checas
* 1984 Premio Levinson da Asociación Americana de Poesía
* 1983 Premio da Asociación de Xornalistas Médicos Alemáns
* 1975 Pre-cátedra na Medical PsycholoyRheinisch-Westfälische-Technische-Universität (RWTH) Aquisgrán, Alemaña
* 1959 Premio Scheffel (pola lingua alemá na escola secundaria)

#### Afiliacións 
* Organización Internacional de Investigación Cerebral (IBRO)

* Sociedade Europea do Cerebro e do Comportamento (EBBS)

* Asociación Europea de Neurociencia (ENA)

* Sociedade para a Neurociencia

* Neurowissenschaftliche Gesellschaft

* Deutsche Physiologische Gesellschaft

* Deutsche Gesellschaft für Medizinische Psychologie (expresidente)

* Deutsche Gesellschaft für Psychologie

* Deutsche Gesellschaft für Naturforscher und Ärzte

* Deutscher Hochschulverband2008 Profesor Honoris Causa da Sociedade Europea de Radioloxía, Viena

### Divulgación 
Como divulgador, tentou achegar o coñecemento científico ao gran público a través de libros, artigos de lectura accesibles e mesmo unha serie de televisión titulada "O universo máxico do cerebro". Paralelamente ás súas investigacións sobre a visión e a percepción temporal, promoveu a cooperación interdisciplinar entre científicos e artistas nun campo común denominado a miúdo "neuroestética".

## Notas 
## Véxase tamén 
### Bibliografía 
* Poppel, Ernst (1985). *Grenzen des Bewußtseins* . Stuttgart: Deutsche Verlags-Anstalt

### Outros artigos 
* Neurociencia
* New formalism 

### Ligazóns externas 
* Home (wegall.net)